Slavko Mihalić

**Slavko Mihalić** (Karlovac, 16. ožujka 1928. - Zagreb, 5. veljače 2007.) je bio hrvatski pjesnik.

## Život
Završio pučku školu, gimnaziju, i maturirao, u Karlovcu. Studirao na Filozofskom fakultetu u Zagrebu hrvatski jezik i književnost. Piše od 14. godine. Na zagrebačkom Filozofskom fakultetu pokreće književni mjesečnik "Tribina" (1952.). Urednik je poezije u izdavačkom poduzeću "Lykos". Krajem pedesetih godina sudjeluje u organiziranju festivala poezije i glavni je urednik književnog lista "Književna tribina". Kad je list obustavljen, odlazi u Društvo hrvatskih književnika, radi u kulturnom tjedniku "Telegram", više puta ga biraju za tajnika Društva, gdje pokreće "The Bridge", reviju za prevođenje hrvatske književnosti na druge jezike, i zasniva međunarodne "Zagrebačke književne razgovore". 1970-ih uglavnom prevodi, osobito sa slovenskog, za što prima "Župančičevu listinu". Postaje tajnikom biblioteke "Pet stoljeća hrvatske književnosti".

Od 1984. je izvanredni, a od 1991. redoviti član Hrvatske akademije znanosti i umjetnosti. Od 1995. dopisni je član Slovenske akademije znanosti in umetnosti. Od 1987. bio je glavni i odgovorni urednik književnog mjesečnika Razreda za književnost naše Akademije "Forum", a od 2000. predsjednik Društva hrvatskih književnika.

Zbirke pjesama objavljene su mu diljem svijeta na više od 20 jezika.

Na hrvatskosrpski jezik prevodi i bugarske pjesme iz Makedonije, preveo je neke pjesme Konstantina Miladinova .

## Djela (do 2005.)
* *Komorna muzika*, Zagreb 1954.
* *Put u nepostojanje*, Zagreb 1956.
* *Početak zaborava*, Zagreb 1957.
* *Darežljivo progonstvo*, Zagreb 1958.
* *Ljubav za stvarnu zemlju*, Zagreb 1964.
* *Jezero*, Beograd 1966.
* *Posljednja večera*, Zagreb 1969.
* *Vrt crnih jabuka*, Zagreb 1972.
* *Klopka za uspomene*, Zagreb 1977.
* *Izabrane pjesme*, u: Pet stoljeća hrvatske književnosti, knj. 164, Zagreb 1980.
* *Pohvala praznom džepu*, Zagreb 1981.
* *Tihe lomače*, Zagreb 1985.
* *Iskorak*, Zagreb 1987.
* *Izabrane pjesme*, Zagreb 1988.
* *Mozartova čarobna kočija*, Zagreb 1990.
* *Ispitivanje tišine*, Zagreb 1990.
* *Zavodnička šuma*, Zagreb 1992.
* *Baršunasta žena*, Zagreb 1993.
* *Karlovački diptih*, Karlovac 1995.
* *Približavanje oluje*, Zagreb 1996.
* *Pandorina kutija*, Zagreb 1997.
* *Sabrane pjesme*, Zagreb 1998.
* *Akordeon*, Zagreb 2000.
* *Močvara*, Zagreb 2004.
* *Posljednja večera*, Vinkovci 2005.

## Književne nagrade
* 1957. – Nagrada Društva književnika Hrvatske za knjigu pjesama “Put u nepostojanje”
* 1962. – Nagrada grada Zagreba za knjigu pjesama “Godišnja doba”
* 1967. – Nagrada Matice hrvatske za knjigu “Izabrane pjesme”
* 1970. – Nagrada grada Zagreba za knjigu pjesama “Posljednja večera”
* 1976. – Nagrada “Ivana Brlić Mažuranić” za knjigu pripovijesti “Petrica Kerempuh”
* 1982. – Nagrada “Tin Ujević” za knjigu pjesama “Pohvala praznom džepu”
* 1986. – Nagrada Fonda Miroslav Krleža – Zmajeva nagrada za knjigu pjesama “Tihe lomače”
* 1990. – “Goranov vijenac” za zbirku pjesama “Ispitivanje tišine”
* 1992. – Godišnja nagrada “Vladimir Nazor” za knjigu pjesmama u prozi “Zavodnička šuma”
* 1996. – Nagrada “Vladimir Nazor” za životno djelo
* 1997. - Povelja "Visoka žuta žita", za trajni doprinos hrvatskoj književnosti - 9. Pjesnički susreti "Drenovci 1997."
1998. – Nagrada dnevnika “Vjesnik” za književnost “Ivan Goran Kovačić”, za knjigu pjesama “Pandorina kutija”
* 1999. – Nagrada “Dobrojutro, more” za trajni doprinos hrvatskoj književnosti
* 2000. - *poetum oliveatus* na manifestaciji "*[[Croatia rediviva:Ča, Kaj, Što - baštinski dani]]*"

## Izvori